V rokoch 1875-79 študoval na univerzite vo Viedni matematiku a fyziku. V roku 1880 získal doktorát a v tom istom roku prijal miesto asistenta fyziky na pražskej univerzite u E. Macha. V roku 1882 habilitoval, v roku 1888 bol vymenovaný za mimoriadneho a v roku 1892 za riadneho profesora matematiky na pražskej nemeckej univerzite. V školskom roku 1900-01 bol ddkanom filozofickej fakulty. V roku 1929 bol penzionovaný a žil vo Viedni. Po obsadení Rakúska odišiel do Prahy. V roku 1942 bol deportovaný do Terezína a dva týždne potom zomrel.